Na temelju članka 9. a., stavka 4. Zakona o financiranju javnih potreba u kulturi („Narodne novine“ br. 47/90, 27/93 i 38/09) te članka 30. Statuta Općine Vladislavci („Službeni glasnik Općine Vladislavci broj 3/13, 3/17, 2/18, 4/20, 5/20 – pročišćeni tekst i 8/20) Općinsko vijeće Općine Vladislavci na svojoj 10. sjednici održanoj 17. prosinca 2021. donosi

**PROGRAM**

**javnih potreba u kulturi na**

**području Općine Vladislavci za 2022. godinu**

**Članak 1.**

Programom javnih potreba u kulturi Općine Vladislavci za 2022. godinu utvrđuju se aktivnosti, poslovi, djelatnosti u kulturi od značenja za Općinu Vladislavci, kao i za njenu promociju na svim razinama suradnje.

Programom su predviđena sredstva za donacije udrugama kulturnog značaja koje svojim radom i aktivnostima pridonose kulturnom razvoju Općine, te sredstva za provedbu manifestacija od interesa za Općinu Vladislavci.

**Članak 2.**

Sredstva za financiranje Programa javnih potreba u kulturi osiguravaju se u Proračunu Općine Vladislavci za 2022. godinu **u visini od 84.500,00 kuna**.

**Članak 3.**

Financiranje javnih potreba u kulturi provodi se osiguravanjem tekućih donacija kulturno-umjetničkim društvima s područja Općine Vladislavci u iznosu 56.000,00 kuna, te organizacijom ili pokroviteljstvom nad manifestacijama u iznosu od 28.500,00kuna.

Programom javnih potreba u kulturi na području Općine Vladislavci u 2022. godini financirat će se održavanje slijedećih manifestacija :

1. Rušenje majpana u Hrastinu
2. Ivanjsko sijelo u Vladislavcima
3. Grahijada
4. Čobanijada
5. Roštiljada
6. Igra kolo
7. Jeseni u Hrastinu
8. Ivanjsko jahanje
9. Advent u Općini Vladislavci.

**Članak 4.**

Raspored i doznaka sredstava udrugama provoditi će se temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21), a manifestacije će se financirati iz Proračuna Općine Vladislavci za 2022. godinu.

**Članak 5.**

Financijska sredstva za ostvarivanje javnih potreba iz ovog Programa osigurat će se iz Proračuna Općine Vladislavci za 2022. godinu ovisno o pritjecanju sredstava u Proračun.

**Članak 6.**

Ovaj Program objavit će se u „Službenom glasniku“ Općine Vladislavci, a stupa na snagu 1. siječnja 2022. godine.

KLASA: 612-01/21-01/03

UR.BROJ: 2158/07-01-21-02

Vladislavci, 17. prosinca 2021.

**Predsjednik**

**Općinskog vijeća**

Krunoslav Morović